הוא היה במערכת יחסים עם השחקנית ג'סי באקלי בין 2015 ל-2017. מאז דצמבר 2017 נורטון נמצא במערכת יחסים עם השחקנית אימוג'ן פוטס. הם הכריזו על אירוסיהם בשנת 2022.
אליפות העולם בכדורסל 1982
אליפות העולם בכדורסל 1982 היא אליפות העולם התשיעית, שנערכה על ידי פיב"א. האליפות נערכה בקולומביה בין התאריכים 15 באוגוסט ל-28 באוגוסט 1982 וכללה 13 נבחרות.
נבחרת ברית המועצות בכדורסל ניצחה באליפות במשחק הגמר. זו הייתה הזכייה השלישית של הנבחרת באליפות העולם.
שיטת המשחקים.
בתחרות בנוסף לקבוצה המארחת (קולומביה), האלופה (יוגוסלביה) שתי קבוצות מאליפות דרום אמריקה (ברזיל ואורוגוואי) שלוש קבוצות מיורובסקט (צ'כוסלובקיה, ברית המועצות וספרד), אלופת מרכז אמריקה (פנמה), אלופת אפריקה (חוף השנהב), אלופת אוקיאניה (אוסטרליה), אלופת אסיה (הרפובליקה העממית של סין) ושתי קבוצות מוזמנות (ארצות הברית וקנדה).
הקבוצות חולקו לשלושה בתים בשלב המוקדם, בני ארבע קבוצות כל אחד. שתי הראשונות מכל בית העפילו לסיבוב חצי הגמר שנערך בשיטת ליגה בת סיבוב אחד. נבחרת קולומביה בכדורסל העפילה לשלב חצי הגמר ישירות.
בסיום שלב חצי הגמר, הקבוצות חולקו לזוגות למשחק האליפות ומשחק על המקום ה-3.
שלב הבתים.
בית א'.
המשחקים התקיימו בבוגוטה באולם "Coliseo Cubierto El Campín" שכולל כ-10,000 מקומות.
בית ב'.
המשחקים התקיימו במדיין באולם "Coliseo Ivan de Bedout" שכולל כ-10,000 מקומות.
בית ג'.
המשחקים התקיימו בבוקרמנגה באולם "Coliseo Vicente Díaz Romero" שכולל כ-5,000 מקומות.
שלב חצי הגמר.
משחקי שלב הגמר התקיימו בסנטיאגו דה קאלי.
מורקי
מורקי (באנגלית: Morkie) הוא סוג של כלב, אשר נוצר באמצעות עירוב בין כלב מגזע יורקשיר טרייר טהור לכלב מגזע מלטזי טהור, או בין שני כלבי מורקי. נהוג לשייך את הגזע לכלבים מסוג "כלבי מעצבים", כלומר הכלאה בין שני זני כלבים לכדי זן אחד. מקורו של כלב המורקי בארצות הברית של שנות ה-90, והוא פופולרי בעיקר בארצות הברית וקנדה בשני העשורים האחרונים. בשל היותו הכלאה בין שני גזעים, הוא אינו מוכר על ידי ארגון הכלבים האמריקאי.
מראה.
מכיוון שכלבי מורקי הם הכלאה בין שני גזעי כלבים, הם יכולים להידמות יותר לצד היורקשיר טרייר שלהם, או לצד המלטזי שלהם. ההבדלים העיקרים בין שני זנים אלה הם באורך הפרווה ובאוזניים - ליורקשיר טרייר אוזניים קפוצות, בעוד לכלבי מלטזי אוזניים נפולות. כמו כן, לכלבי יורקשיר טרייר פרווה קצרה יותר, בעוד לכלבי מלטזי פרווה ארוכה וחלקה יותר. לכלבי מורקי מספר צבעים אפשריים: שחור, חום, או זהוב לבן - או שילוב של כמה מהצבעים הללו. גובהם הממוצע של כלבי מורקי נע בין 15–28 ס״מ, ומשקלם הממוצע מגיע ל-3.6 ק״ג סה״כ.
אופי.
כלבי מורקי זקוקים לתשומת לב רבה, ונוטים להיות קשורים מאוד לבעלים שלהם, ואף לפתח בהם תלות, ולכן לא מומלץ להשאירם לבד למשך זמן רב, על מנת שלא יפתחו חרדת נטישה. כלבי מורקי נוטים להיות פעלתנים, ואוהבים לשחק עם בעליהם בתוך הבית ומחוצה לו. הם זקוקים לפעילות גופנית יומית. על אף מידותיהם הקטנות, כלבי מורקי הם עירניים מאוד ויתריעו אם אדם זר מתקרב באמצעות נביחה. הם נוטים להיות בעלי אומץ רב יחסית לגודלם. כלבי מורקי אוהבים בני אדם, ובדרך כלל אינם נושכים. עם זאת, כלב מסוג מורקי שלא נחשף לחיות אחרות בגיל מוקדם עלול להתנהג כלפיהן בתוקפנות.
סכנות בריאותיות.
בשל גודלם הקטן של כלבי מורקי, הם מועדים לתאונות בהיותם גורים. יש לנהוג בהם בזהירות רבה בשלב זה, ולהרחיקם מכלבים גדולים מהם. בהמשך חייהם עשויים כלבי מורקי לסבול מהתעטשות הפוכה, כשל כליות, קטרקט, הידרוצפלוס, וגלאוקומה.
היפואלרגניות.
כלבי מורקי הם כלבים מסוג היפואלרגני, בשל שני הגזעים המרכיבים אותם, אשר גם הם כאלה. משמעות הדבר היא כי כלבים אלה אינם יכולים לגרום לתגובות אלרגניות אצל אנשים הסובלים מאלרגיה. כלבים מסוג זה מכונים גם ״כלבי שיער״, בשל הידמות שיערם החיצוני לשיער אדם יותר מאשר לפרוות כלבים. יתרון נוסף של היותם היפואלרגניים הוא שכלבי מורקי אינם משירים שיער כלל.
אילוף.
כלבי מורקי נחשבים קלים לאילוף, בשל היותם כלבים חכמים וסקרנים. לכלבי מורקי נטייה טבעית לנסות לרצות את בעליהם, ולכן אילופם יהיה בדרך כלל פשוט. חלק סבוך יותר באילוף כלבים מסוג זה יהיה הרגלתם למתן צרכים מחוץ לבית, בשל צד המלטזי שלהם, שנוטה להיות גזע המתקשה באילוף מסוג זה.
תחזוקה.
כלבי מורקי דורשים תחזוקה תדירה, זאת בשל שיערם הארוך שצומח במהירות. יש לגזור את שיערם לפחות פעם אחת מדי חודש, והם זקוקים להברשה יסודית מדי בוקר וערב. כמו כן כלבי מורקי נוטים לפתח כתמי בכי מסביב לעיניהם, ויש לנקות את אזור העיניים שלהם באופן יומי.
קואקורטוק
קיריאק אבדאניי
קיריאק אבדאניי (ברומנית: Chiriac Avădanei; 8 בינואר 1927–2014) היה מהנדס רומני, ראש צוות המתכננים של תעלת דנובה-הים השחור ותוכניות רבות נוספות.
אבדאניי נולד בטרגו טרוטוש (Târgu Trotuş), במחוז בקאו ולמד בית ספר תיכון בפנימיה, ביאשי, בעזרת מלגה שניתנה לתלמידים מצטיינים. לאחר סיום הלימודים, בגלל בצורת במולדובה, נשלח על ידי אביו לקנות תירס בחבל באנאט. היות שכבר היה בבאנאט, הלך ונבחן בחינות כניסה לפוליטכנית של טימישוארה ועבר בהצלחה. בסיום לימודיו עבד בהנהלה הכללית של המשרד לתכנון בניית מסילות הברזל וכעבור שנתיים עבר למכון לתכנון הובלות במכוניות, בשיט ובאוויר.
לאחר שצבר ניסיון רב בתכנונים מורכבים, הוזעק אבדאניי ביולי 1973 והוטל עליו לרכז את תכנון חידוש העבודות לכריית תעלת דנובה-הים השחור, הפרויקט הגדול ביותר אי פעם ברומניה. אבדאניי התחיל לעבוד עם קבוצה של 185 מהנדסים וטכנאים, שפעלה בשיתוף פעולה עם המוסדות האקדמיים והמחקריים השונים של רומניה. במהלך הזמן הקבוצה גדלה ל-225 מומחים ולאחר שהתחיל יישום הפרויקט, המתכננים היו מבלים שלושה ימים בשבוע בשטח, בפיקוח על העבודות. הפרויקט הצליח ולאחר סיום התעלה הראשית הצוות בראשות אבדאניי תכנן גם את התעלה הצפונית.
בשנים האחרונות, לפני מותו, עבד אבדאניי על התכנון מחדש של הפרויקט שנזנח, תעלת דנובה-בוקרשט.
פאאמיוט
עפרת
עומר פדידה
עומר פדידה (נולד ב-17 ביולי 1990) הוא כדורגלן ישראלי המשחק בעמדת הקשר ההתקפי במכבי פתח תקווה.
קריירה.
פדידה התחיל את הקריירה שלו במחלקת הנוער של הפועל כפר סבא, וב-25 בינואר 2010 ערך את הופעת הבכורה שלו בקבוצה הבוגרת, כשנכנס כמחליף בתיקו 2-2 נגד הפועל בני לוד במסגרת הליגה הלאומית. בעונת 2010/2011 ערך 27 הופעות בליגה הלאומית, כאשר ב-19 מהן פתח בהרכב. בעונת 2012/2013 הבקיע 9 שערים ב-33 משחקים, אך בסיום העונה ירדה הקבוצה לליגה א'.
בקיץ חתם פדידה בהפועל תל אביב. ב-21 באוקטובר 2013 ערך את הופעת הבכורה שלו במועדון ובליגת העל, כשנכנס כמחליף במשחק מול בית"ר ירושלים באצטדיון טדי. ב-29 במרץ 2014 כבש את שערו היחיד בעונת 2013/2014, בניצחון 4–0 על מכבי חיפה באצטדיון בלומפילד. בהפועל תל אביב התקשה פדידה למצוא את מקומו ובסך הכל ערך במדיה בעונה זו 14 הופעות, רובן כמחליף.
ב-14 בספטמבר 2014 הושאל פדידה בחזרה למועדון נעוריו הפועל כפר סבא, ובעונה זו כבש שלושה שערים וסייע לקבוצה לחזור לליגת העל. לקראת עונת 2015/2016 חתם פדידה על חוזה חדש בהפועל כפר סבא, ובעונה זו כבש שני שערים ב-27 הופעות בליגת העל. בעונת 2016/2017 ערך 25 הופעות ליגה ולא כבש, ובסופה ירד עם הקבוצה לליגה הלאומית. בעונת 2017/2018 כבש 12 שערים בליגה הלאומית, ובסופה חתם לשנתיים נוספות במועדון. בעונת 2018/2019 הבקיע 13 שערים, כולל שער הניצחון בדקה ה-98 במחזור האחרון נגד הפועל עפולה, שהבטיח את העפלתה של הקבוצה בחזרה לליגת העל.
ב-23 ביוני 2021, פדידה חתם בהפועל חדרה. ב-26 בינואר 2022 חתם בהפועל נוף הגליל.
ב-15 ביוני 2022 חתם במכבי פתח תקווה.
ארנרסק
טרנסוואל
Edellom
Edellom היא להקת מטאל ישראלית המנגנת דום-דת' גותי ומגדירה את עצמה כלהקת דום מטאל גותי.
היסטוריה.
הלהקה הוקמה ב-2009 על ידי דוד נרדיה ועד 2014 לא הותירה חותם ונגנים רבים הצטרפו ללהקה לתקופות קצרות ועזבו אותה. ב-2014 הצטרפה ללהקה מריה "רייבן" בורדלוב, בת זוגו של נרדיה, כזמרת ונגנית גיטרה באס, ובכך מיצבה את הלהקה כלהקת מטאל גותי עם שירה נשית. מאז הצטרפותה הלהקה העלתה הילוך והחלה בהפקת דמו ראשון. בשנת 2015 עזבו את הלהקה מספר חברים ובמקומם הצטרף ללהקה הגיטריסט דוד אלון שלאחר מכן הוחלף על ידי עומר כהן באוגוסט 2018. בשנת 2016 הוציאה הלהקה את הדמו וה-EP הראשון שלה: "Long Lost Suns".
ב-10 בנובמבר 2016 חיממה הלהקה את להקת הדום-דת' גותי השוודית Draconian בעת הופעתה בישראל.
ב-25 באוקטובר 2019 ייצא לאור אלבום האולפן המלא הראשון של הלהקה, Sirens.
מוזיקה.
הלהקה מנגנת דום-דת' גותי, היתוך של דום מטאל עם גרואלינג של דת' מטאל, בשילוב מטאל גותי ושירה נשית נקייה. הלהקה משתמשת בשיריה בשירת היפה והחיה המשלבת בין הגרואלינג של נרדיה לשירה הנשית של רייבן. בחלק מהשירים יש השפעה של בלאק מטאל שמתבטאת בצרחות וקצב מהיר יותר. חברי הלהקה מציינים את להקת הדום-דת' גותי Draconian כמקור השפעה עיקרי.
שם הלהקה גזור מהצירוף העברי "עד הלום", שבהגיה אנגלית (שגויה קמעה) נשמע כמו Edellom. סמליל הלהקה מעוצב כך שהוא סימטרי לסיבוב ב-180 מעלות.
S בפרסאוס
S בפרסאוס (S Persei) הוא כוכב על-ענק אדום הממוקם בסמוך לצביר הכוכבים הכפול בקבוצת הכוכבים פרסאוס, צפונית לצביר הכוכבי NGC 869.
הכוכב חבר ב-Perseus OB1.